Komission asetus (EY) N:o 3050/93, annettu 4 päivänä marraskuuta 1993, asetuksen (ETY) N:o 84/93 muuttamisesta tupakka-alan tuottajaryhmittymien hyväksymisen ja erityistuen maksamisen edellytysten osalta



Virallinen lehti nro L 273 , 05/11/1993 s. 0009 - 0010

Suomenk. erityispainos Alue 3 Nide 53 s. 0138

Ruotsink. erityispainos Alue 3 Nide 53 s. 0138



KOMISSION ASETUS (EY) N:o 3050/93, annettu 4 päivänä marraskuuta 1993, asetuksen (ETY) N:o 84/93 muuttamisesta tupakka-alan tuottajaryhmittymien hyväksymisen ja erityistuen maksamisen edellytysten osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamisso-pimuksen, ottaa huomioon tupakka-alan yhteisestä markkinajär-jestelystä 30 päivänä kesäkuuta 1992 annetun neuvoston asetuksen (ETY) N:o 2075/92(1) ja erityisesti sen 12 artiklan 3 kohdan ja 27 artiklan, sekä katsoo, että asetuksen (ETY) N:o 2075/92 12 artiklan mukaisesti toimimiseksi ja erityisesti tarjonnan keskittymisen edis-tämiseksi ja sen markkinoiden laadullisiin tarpeisiin mukauttamiseksi olisi voitava hyväksyä, että kun tuottajaryhmittymä koostuu osittain tai kokonaan jäsenistä, jotka itsessään ovat tuottajaryhmittymiä, tärkeätä on muodostuneeseen ryhmittymään suoraan tai välillisesti liittyneiden tuottajien kokonaismäärä; tämän vuoksi olisi raakatupakka-alan tuottajaryhmittymille myönnettävästä erityistuesta 19 päivänä tammikuuta 1993 annetussa komission asetuksessa (ETY) N:o 84/93(2) säädetyt tuottajaryhmittymien hyväksymisen edellytykset määriteltävä osittain uudelleen, tuottajaryhmittymistä ja niiden yhteenliittymistä 19 päivänä kesäkuuta 1978 annetussa neuvoston asetuksessa (ETY) N:o 1360/78(3), sellaisena kuin se on viimeksi muutettuna asetuksella (ETY) N:o 746/93(4), säädetään tuottajaryhmittymän hyväksymisen edellytykseksi, että sen perussäännöissä on erityisiä määräyksiä, joilla varmistetaan, että ryhmittymän jäsenet, jotka haluavat luopua jäsenyydestään, voivat sen tehdä; nämä perussääntöihin sisältyvät määräykset ovat erilaisia verrattuna niihin, joista on säädetty tuottajaryhmittymien hyväksymiseksi asetuksen (ETY) N:o 84/93 mukaisesti; tämän vuoksi olisi säädettävä, että asetuksen (ETY) N:o 1360/78 mukaisesti hyväksyttyjen ryhmittymien ei ole pakko muuttaa perussääntöjään ollakseen kelvollisia saamaan asetuksessa (ETY) N:o 84/93 säädettyä erityistukea, asetuksen (ETY) N:o 84/93 3 artiklan mukaisesti jäsenvaltioiden on toimitettava ryhmittymien hyväksymistä koskevat päätösluonnokset komission hyväksyttäviksi; saatu kokemus huomioon ottaen on tärkeätä yksinkertaistaa noudatettavaa menettelyä, jotta ryhmittymät voidaan hyväksyä mahdollisimman nopeasti, asetuksessa (ETY) N:o 2075/92 säädetyn erityistuen tehokkaan käytön varmistamiseksi olisi säädettävä mahdollisuudesta myöntää tuottajaryhmittymille ennakkoa; näiden ennakkojen myöntämisen ja käytön edellytykset olisi määriteltävä, asetuksen (ETY) N:o 84/93 2 artiklan 1 kohdan e ja l alakohdassa säädetään, että ryhmittymän toimintaa koskevissa perussäännöissä on oltava erityisiä sekä tuotannon markkinoille saattamista että yhteisten tuotanto-sääntöjen noudattamista koskevia pykäliä; tiettyjen tuottajaryhmittymien olisi muutettava nykyisiä perussääntöjään asetuksen (ETY) N:o 84/93 2 artiklan 1 kohdan e ja l alakohdan mukaisesti voidakseen saada mainitussa asetuksessa säädettyä erityistukea; tällainen sääntömuutos vaatisi pitkällisiä ja säädetyissä määräajoissa vaikeasti toteutettavia hallinnollisia menettelyjä; tämän vuoksi olisi hyväksyttävä tilapäisesti ja ainoastaan satovuoden 1993 osalta, että asetuksen (ETY) N:o 84/93 2 artiklan 1 kohdan e ja l alakohdassa säädettyjen edellytysten noudattaminen osoitetaan erityisin jäsenvaltion toimivaltaisen viranomaisen hyväksymin asiakirjoin, ja tässä asetuksessa säädetyt toimenpiteet ovat tupakan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 84/93 seuraavasti. 1 Korvataan 1 artiklan 2 kohta seuraavasti: "2 Kun tuottajaryhmittymä koostuu osittain tai kokonaan jäsenistä, jotka itsessään ovat tuottajaryhmittymiä, jokaisen näistä ryhmittymistä on noudatettava tässä asetuksessa säädettyjä edellytyksiä 2 artiklan 1 kohdan f alakohdassa tarkoitettuja edellytyksiä lukuun ottamatta." 2 Lisätään 2 artiklan 1 kohdan g alakohtaan toisen luetelmakohdan jälkeen alakohta seuraavasti: "Jos ryhmittymä kuitenkin saa neuvoston asetuksen (ETY) N:o 1360/78(*) III osastossa säädettyjä tukia, mainitun asetuksen 6 artiklan 1 kohdan d alakohdassa tarkoitettuja säännöksiä on sovellettava. (*) EYVL N:o L 166, 23.6.1978, s. 1" 3 Korvataan 3 artiklan 2 kohdan toinen luetelmakohta seuraavasti: "- toimitettava hyväksymisluonnokset komissiolle. Jos komissio ei kahden kuukauden määräajassa luonnoksen vastaanottamisesta esitä huomautuksia, hyväksyntä tulee voimaan." 4 Korvataan 8 artiklan 1 kohdan johdantolause seuraavasti: "1 Jäsenvaltion, johon tuottajaryhmittymä on sijoittautunut, on maksettava erityistuki ryhmittymälle tämän hakemuksesta yhtenä suorituksena seuraavien perusteel-la, sanotun kuitenkaan rajoittamatta 8 a artiklan säännösten soveltamista". 5 Lisätään 8 a artikla seuraavasti: "8 a artikla 1 Jäsenvaltioiden on maksettava ryhmittymälle tämän hakemuksesta erityistuen ennakkoa. Ennakon määrä vahvistetaan sen tupakkamäärän perusteella, jonka ryhmittymä on toimittanut jalostusyritykselle hakemuk-sen jättöhetkellä ja josta sille on maksettu asetuksen (ETY) N:o 3478/92 10 artiklan mukaisesti palkkiota vastaava summa. Jäsenvaltioiden on vahvistettava ennakon maksamisen täydentävät edellytykset. Kuuden viikon kuluessa ennakon vastaanottopäivästä ryhmittymän on jaettava vähintään 75 prosenttia ennakon määrästä jäsenilleen 7 artiklan 1 kohdan ensimmäisessä luetelmakohdassa säädetyn ylimääräisen palkkion ennakkona. Jos tätä määräaikaa ei noudateta, käytettävissä olevasta ennakon jäännöksestä on maksettava korkoa, jonka prosentin jäsenvaltio vahvistaa. Nämä korot peritään Euroopan maatalouden ohjaus- ja tukirahaston (EMOTR) kartuttamiseksi. 2 Erityistuen ennakon maksamisen edellytyksenä on, että annetaan vakuus, joka on suuruudeltaan vähintään kyseisen ennakon määrä 15 prosentilla korotettuna. 3 Vakuus vapautetaan esitettäessä 8 artiklan 1 kohdassa tarkoitetut todisteet erityistuen maksu-perusteiden olemassaolosta. 4 Komission asetuksen (ETY) N:o 2220/85(*) säännöksiä sovelletaan, jollei tässä asetuksessa toisin säädetä. (*) EYVL N:o L 205, 3.8.1985, s. 5" 6 Korvataan 9 artikla seuraavasti: "9 artikla Jäsenvaltiot voivat maksaa vuoden 1993 sadon osalta erityistukea myös tuottajaryhmittymille, joilla: - ei ole 2 artiklan 1 kohdan f alakohdassa säädettyä vähimmäisjäsenmäärää ja - ei ole perussäännöissään 2 artiklan 1 kohdan e, g ja l alakohdassa tarkoitettuja pykäliä. Erityistuen maksamisen edellytyksenä on kuitenkin, että: - jäsenvaltio on hyväksynyt tuottajaryhmittymän en- nen 1 päivää heinäkuuta 1992 ja tämä on tuottanut tupakkaa satovuonna 1992 osana hyväksyttyä toi-mintaansa, - jos ryhmittymän perussäännöissä ei ole 2 artiklan 1 kohdan e ja l alakohdassa tarkoitettuja pykäliä, se todistaa: a) saattaneensa 2 artiklan 2 kohdan mukaisesti markkinoille koko kaupan pidettäväksi tarkoite-tun tuotantonsa ja b) ryhmittymän jäsenten noudattavan yhteisiä tuo-tantoa ja markkinoille saattamista koskevia sään-töjä." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä marraskuuta 1993. Komission puolesta René STEICHEN Komission jäsen (1) EYVL N:o L 215, 30.7.1992, s. 70 (2) EYVL N:o L 12, 20.1.1993, s. 5 (3) EYVL N:o L 166, 23.6.1978, s. 1 (4) EYVL N:o L 77, 31.3.1993, s. 14